Poslovna etika

3. predavanje

Osnovna etička načela, pored onih koje smo prethodno obradili (princip korisnosti, princip prava I princip pravednosti), na koja se pozivamo u primenjenoj, poslovnoj etici su i:

-Načelo sopstvene dobrobiti (pomozi sam sebi)

-Načelo društvene koristi

-Načelo paternalizma (pomozi onima koji ne mogu sami sebi pomoći)

-N. supsidijarnosti (ne nameći pomoć onima koji sebi samima mogu pomoći)

-N. štete (ne čini drugome štetu)

-N. poštenja (ne obmanjuj druge)

-N. zakona (poštovanje zakona kao minimum društveno odgovornog ponašanja)

-N. autonomije (kao kruga slobodnog delovanja I izvora potencijalnih moralnih odluka)

UTILITARIZAM I moralne koncepcije koje se odnose na jednakost, zasluge, potrebe, korisnost I prava, tj. na striktne moralne zahteve pravednosti

Osnovni princip utilitarizma je osigurati najveću sreću najvećeg broja judi ili najveću količinu zadovoljenja njihovih potreba. Ali, ovaj koncept nije dovoljno moralno osetljiv na gore pomenute moralne zahteve pravednosti. Otuda,

1/ Ima shvatanja da raspodela, za koju je najverovatnije da će zadovoljiti načelo korisnosti, jeste raspodela po principu “jednakosti”. (Qinton, Jencks..). Predstavnici ovog shvatanja tvrde da ako se želi maksimizirati zadovoljstvo stanovništva, najbolji je način da se podeli bilo koja data količina dohotka tako da svačiji deo bude isti.

Ovo zbog zakona opadanja granične koristi, a I liberalnog shvatanja da svako ima prava na sopstvenu sreću.

Korisnost predstavlja količinu (stepen) koristi ili zadovoljstva koje potošač dobija uživajući neki proizvod (uslugu). Dodatno zadovoljstvo koje ostvarujemo od potrošnje dodatnih jedinica dobara naziva se “graničnom” ili, zapravo, “dodatnom” koristi.

Granična korisnost dobara opada, dok se količina potrošenih dobara povećava (npr. dodata kuglica sladoleda ne donosi jednako zadovoljstvo kao I prva…). Naime, granična korisnost poslednje jedinice potrošenog proizvoda smanjuje se u meri u kojoj se povećava njegova količina.

U osnovi, zadovoljenje ljudi, tj. ono što zadovoljava njihove potrebe, predstavlja vrednost po sebi. Novac I dobra jesu sredstva za postizanje te zadovoljnosti. Kako vrednujemo radnje sa moralnog stanovišta?Postoji li neki najmanji zajednički imenilac na osnovu koga bismo mogli praviti proračune? U odgovoru na ovo pitanje, iskristalizirali su se sledeći odgovori?

a/ hedonistički utilitarizam (osnovne ljudske vrednosti su zadovoljstvo I nezadovoljsto)

b/ eudemonistički utilitarizam ( ostvarenje sreće je osnovna ljudska vrednost)

c/ idealistički utilitarizam ( prijateljstvo, (sa)znanje su suštinski vredna ljudska dobra…)

2/ Moralno načelo zasluge

John Stuart Mill smatra da su zasluge možda najočitiji I najjači oblik u kojem ljudi poimaju ideju pravednosti. U tržišnoj se ekonomiji mora pretpostaviti da se ljudi nagrađuju u skladu sa trudom koji ulažu, te što više doprinose celokupnom sistemu proizvodnje, to će više biti njihove nagrade. Nagrade su kompenzacije za trošak I trud (zasluge), koji su povezani sa povećanjem ukupnog nacionalnog proizvoda.

Prema tome, jednakost zadovoljenja može se osigurati na tri načina:

* Jednakom raspodelom
* Raspodelom na osnovu zasluga (jednako zaslužni, koji su uložili jednak trošak I trud, dobijaju jednako)
* Raspodelom na osnovu potreba (neka se dobra moraju I na osnovu ovog kriterijuma raspodeljivati, poput vode, ..)

Koji će od ovih načina zaista osigurati jednakost zadovoljenja, ovisiće o okolnostima I o dobrima koji se raspodeljuju.

Sva su ova tri načela, po svojoj suštini, unutar utilitarizma.

Utilitarizam (Korisnost) I prava/pravda

J.S. Mill, ozbiljno shvata prava. Smatra 1/ da je govor o pravima skrojen tako da štiti vitalne interese lica, te da se mogu razumeti unutar utilitarističke teorije, 2/ u sporovima u odvagivanju koja su prava jača/preča/visa, moramo se pozivati na utilitarističke argumente, za razrešenje, tj. koje od prava svojom realizacijom ostvaruju više dobra za veći broj ljudi. Po Mill-u, osnovni interesi koje prava treba da štite su prehrana tela I opšta sigurnost lica I poseda.

Dž. Lock u 17.veku, ukazuje na prirodno pravo na svojinu .

Moralna prava na traganje za srećom, na život, na slobodu, ugrađena su u Deklaraciju nezavisnosti SAD-a.

Osnovna ljudska prava se prosto ne mogu nadjačati razlozima korisnosti. Jedno pravo može biti nadjačano drugim, samo ako su temeljnija.

Prava mogu biti: 1/ negativna ( zahteva se od drugih da se uzdrže od delanja koje bi ugrozilo /omelo/kršilo prava), 2/ pozitivna, koja traže od nosilaca vlasti I drugih jedinki društva da nosiocu prava obezbede izvesna pozitivna dobra ili mogućnosti. Ekonomska prava su često pozitivna .

Moralana prava često sa sobom nose I moralne obaveze. Kao što možemo za obaveze reći da ima onih koje su “prima facie”, isto to možemo reći I za prava.

U svakom pristojnom društvu koje uvažava ljude kao cilj “po sebi”, oni nisu saterani u krajnju alternative da ili umru od gladii li kradu da bi preživeli, dok drugi žive ugodno. Prava mogu biti moralna ili ljudska prava ( npr. pravo na slobodu, pravo na život I sva ona koja se mogu obrazložiti ljudskim razlozima); građanska prava-npr. pravo glasa; radnička prava –npr. pravo na bezbednost na radu, pravo na zaradu…

Pravda se sastoji u davanju svakoj osobi ono što joj pripada, postupajući prema jednakima jednako, a prema nejednakima nejednako.

Pojedinci mogu dobiti što im pripada prema svojem radu/zaslugama/sposobnosti, ili prema potrebama, ako ne dobijaju potpuno jednako.

Otuda, Pravda može biti;

* Kompenzativna (naknadom čtete sw postiže)
* Retributivna ( ima za cilj stvaranje sigurnosti. Npr. izdvajanjem izvršilaca krivičnih dela u posebne ustanove)
* Proceduralna ( svi pred državnim I posebno sudskim organima imaju pravo na pravičan I jednak ttretman dok se ne dokaže krivica)
* Komutativna (npr. u poslovnim transakcijama je važna usklađenost prestacija)
* Distributivna (obuhvata raspodelu povlastica I opterećenja, I obično je izriče država)

ZAJEDNIČKO DOBRO, SOCIJALNI PRINCIPI I PRIVATNO VLASNIŠTVO

Društvo definišemo kao trajnu I delotvornu vezu između ljudi u ostvarivanju nekog zajedničkog cilja ili vrednosti. Zajednički cilj je ZAJEDNIČKO DOBRO koje postoji samo u povezanosti ljudi koji sudeluju u zajednici, pri čemu se razlikuju zajedničko dobro(gemeingut), kao ono oko čega se vrti čitav život jedne zajednice, I zajednička dobrobit (gemeinwohl), kao ono prema čemu se zajednica I njeno delovanje usmerava, a što su zajedno preduslovi individualne I zajedničke sreće.

Osnovni socijalni principi su :

1/ Princip SOLIDARNOSTI, prema kojem ljudi deluju svi za jednog, a jedan za sve (tipičan princip kao osnova prava osiguranja). Ovaj su princip razrađivali O. Comte, Prudon, Lassalle, Pesch..

2/ Princip SUPSIDIJARNOSTI, prema kojem ono što može pojedinac sam da izvrši sopstvenom snagom, to mu društvo ne sme oduzeti, ili što može manja, niža zajednica, ne sme joj uskratiti veća/viša zajednica. Sa druge strane, viša zajednica I treba /mora da preuzme I one zadatke koje niža zajednica ,odnosno pojedinac ne mogu ispuniti.

Princip supsidijarnosti traži zalaganje svakog pojedinca unutar granica njegovih mogućnosti.

3/ Pitanje PRIVATNOG VLASNIŠTVA je u osnovi DEMOKRATSKOG principa. Toma Akvinski je u 13. veku ustanovio da se vlasništvom ustanovljava mirno stanje među ljudima, dok zajedništvo dobara vodi do nemira I svađa. Svaki čovek posvećuje više brige onome što pripada samo njemu, dok u poretku zajedničkog privređivanja nedostaje potsticaj za rad..u poretku privatnog vlasništva postoji jasnija raspodela I određenost nadležnosti.

U filozofiji Novog veka, problemom vlasnoštva se posebno bavio J. Lock (17.vek). “ Samo ono što je nastalo na osnovu rada, doista posedujemo..””Rad je sloboda neograničenog posedovanja…rad više nije nužnost..”

Lok, nadalje, gleda na čoveka kaon a biće težnje. U njemu se krije nagon da poseduje uvek više nego što mu je potrebno…Nije naše vlasništvo ono što je već tu, nego ono što učinimo…Ipak , Lok vidi ograničenja nagona za posedovanje..a/ radna sredstva su ograničena, a I sam rad-čovek se u radu umara, b/ čoveku ne priliči da proizvodi više nego što može potrošiti . Jedino je novac trajan, te njegovo posedovanje može biti trajno I daje mogućnost uvećanja poseda.Time, novac zadovoljava čovekovu telesnu potrebu da poseduje uvek više.

Katolička je socijalna nauka od 19.veka, prava vlasništva branila kao prirodno pravo, u smislu da ono što čoveku pripada nije samo na osnovu pozitivno-pravnih odredaba, jer bi se one, kao takve, mogle I ukinuti. Vlasništvo svoje utemeljenje nalazi u samoj ljudskoj prirodi.

Priroda privatnog vlasništva

Privatno vlasništvo spada u izvedena prirodna prava, jer služi u svrhu ispunjenja životnog cilja pojedinca.Priroda čoveka zahteva ustanovu privatnog vlasništva. Privatno vlasnoštvo jemči sopstvenu odgovornost osobe u njenim životnim zadacima.

Čovek mora imati opravdanu nadu da će moći postići I primeniti plodove svoga rada na sebe I svoju porodicu. Dalje, da će moći pomoći svoje prijatelje, čime se zadovoljava I njegova altruistička priroda. Kako je u ljudskoj prirodi I težnja da osigura svoju budućnost I budućnost svoje porodice, a da ne zavisi od slučaja I tuđe moći, I za to mu treba privatno vlasništvo. Zato kažemo da vlasništvo osigurava čoveku slobodu I dostojanstvo.Porodica, kao prirodna I vaspitna jedinica, pretostavlja privatno vlasništvo, za svoju nezavisnost, posebno za nezavisno vaspitanje dece.

Nadalje, kad su građani I porodica materijalno nezavisni od države, tada je onemogućen totalitarni pristup političke moći.

Privatna svojina omogućava podelu vlasti I time sprečava koncentraciju vlasti u rukama birokratije..Zato se iz privatne svojine rađaju I socijalne dužnosti:

a/ na osnovu pravde, postoji obaveza da se upotreba dobara omogući svima. Zato vlasnik mora nastojati da stvara radna mesta I mogućnost zarade, kako bi I oni bez poseda mogli doći do vlasništva. Tome sledi I podela prihoda koji nastaju na temeljuvlasništva I rada.

b/ Dužnosti na temelju ljubavi, kada pojedinci imaju obavezu da iz svojih vlasništva I obilja pomažu siromašne pojedince I skupine. Kako se te obaveze ispunjavaju, prepušta se savesti vlasnika. Tu se ističu obaveze

* Individualne ljubavi, kada dolaze do izražaja kreativne obaveze pojedinačnih vlasnika
* Velikoposednici mogu imati obaveze da stvaraju radna mesta, što od njih traži socijalna ljubav, ljubav prema društvu
* Srednje vlasništvo treba proširiti, jer je ono jedno od najboljih osiguranja mira u društvu I državi.

Svrha prave socijalne reforme nije samo u jednostranoj preraspodeli vlasništva, nego u omogućavanju stvaranja novog vlasništva u rukama ne-vlasnika, društveno pravednom podelom dohotka I stalnim razvojem produktivnosti. Danas, u vezi sa višom produktivnošću, kao da koristi imaju jedino veliki vlasnici mašina I poseda, dok radnici uz ekstremnu ekploataciju, ostaju I bez posla sa uvođenjem automatizacije I robotike u proizvodnju.